แรงขาย “บิ๊กแคป” ฉุด SET บ่ายร่วง 10 จุด
SET บ่ายร่วง 10 จุด เซ่นแรงเทขายหุ้นกลุ่มขนาดใหญ่ ให้แนวรับที่ 1,630-1,610 จุด และแนวต้าน 1,640 จุด
SET บ่ายร่วง 10 จุด เซ่นแรงเทขายหุ้นกลุ่มขนาดใหญ่ ให้แนวรับที่ 1,630-1,610 จุด และแนวต้าน 1,640 จุด
6 ธ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 14:47 น. อยู่ที่ 1,631.39 ลดลง 10.24 จุด หรือ 0.62% สูงสุดที่ 1,640.87 จุด ต่ำสุดที่ 1,629.64 จุด มูลค่าการซื้อขาย 3.60 หมื่นล้านบาท
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยต้นภาคบ่ายปรับตัวลงไปกว่า 10 จุด สอดคล้องกับตลาดหุ้นอื่นในภูมิภาคเอเชีย รับแรงเทขายหุ้นกลุ่มขนาดใหญ่ (Big Cap) โดยเฉพาะหุ้น DELTA ที่ปรับตัวลงมา กดดันตลาดไปราว 2 จุด และหุ้นพลังงาน หลังราคาน้ำมันดิบปรับตัวลงแรง ส่งผลทำให้เงินทุนต่างชาติพลิกกลับมาไหลออกในระยะสั้น จากค่าเงินดอลลาร์ที่กลับมาแข็งค่าขึ้น
ขณะเดียวกันมาตรการช้อปดีมีคืน และเราเที่ยวด้วยกัน เฟส 5 ยังไม่ได้เข้าที่ประชุมคณะรัฐมนตรี (ครม.) วันนี้ ทำให้ตลาดฯ ขาดปัจจัยสนับสนุน ให้แนวรับที่ 1,630-1,610 จุด และแนวต้าน 1,640 จุด